[{"text_idx": "#000001", "text": "48 awr yng Nghanol y Ddinas (sy\u2019n hwyl, cyfeillgar a hygyrch)"}, {"text_idx": "#000002", "text": "Gall ymweld a\u0302 dinas anghyfarwydd pan fo gennych anabledd godi braw weithiau, ond rydym am i bawb gael profiad cyfforddus, diogel a hwyliog. Dyna pam rydym yn tynnu sylw at drafnidiaeth, gwestai ac atyniadau gorau\u2019r ddinas o ran hygyrchedd. Cofiwch, dim ond detholiad bach iawn o\u2019r golygfeydd a\u2019r gweithgareddau sydd gan Gaerdydd i\u2019w cynnig yw hwn felly peidiwch ag anghofio edrych ar y wefan am fwy o ysbrydoliaeth!"}, {"text_idx": "#000003", "text": "10:00 Ymweld a\u0302 Pharc Bute"}, {"text_idx": "#000004", "text": "Does dim byd yn well nag ymweliad hamddenol a\u0302 Pharc hyfryd Bute i roi dechrau da i ddiwrnod! Mae ynddo ardal helaeth o barcdir aeddfed yng nghanol dinas Caerdydd, gyda nifer o nodweddion chwarae naturiol, canolfan addysg a chyfoeth o arddwriaeth a bywyd gwyllt diddorol.\nBeth am egwyl goffi a thamaid i\u2019w fwyta yng Nghaffi\u2019r Ardd Gudd, un o\u2019r tri busnes annibynnol sy\u2019n hyrwyddo cynnyrch lleol?"}, {"text_idx": "#000005", "text": "12:00 Taith Dywys yn Stadiwm Principality"}, {"text_idx": "#000006", "text": "Does yr un daith i Gaerdydd yn gyflawn heb o leiaf un gweithgaredd yn gysylltiedig a\u0302 rygbi. Dyma gyfle gwych i weld sut mae\u2019r stadiwm 74,000 sedd a chartref Ti\u0302m Rygbi Cymru yn gweithio. Ymunwch a\u0302 thywysydd profiadol a gwybodus ac ymweld a\u0302 phob lefel o\u2019r stadiwm gan gynnwys Ystafell Gynadledda\u2019r Wasg ac Ystafell Lletygarwch swyddogol y Bobl Bwysig Iawn."}, {"text_idx": "#000007", "text": "Mae Gwesty\u2019r Marriott yn gyfleus ac yn soffistigedig. Mae mewn lleoliad delfrydol, ar drothwy Lo\u0302n y Felin, un o strydoedd mwyaf poblogaidd Caerdydd ar gyfer bwyta. Gydag ystafelloedd smart, canolfan ffitrwydd a bwyty gwych sy\u2019n gweini prydau lleol mae ganddo bopeth sydd ei angen ar gyfer arhosiad gwych."}, {"text_idx": "#000009", "text": "Mae Arena Motorpoint yn lleoliad amlbwrpas ardderchog, yn cynnal cerddoriaeth fyw, sioeau comedi a digwyddiadau chwaraeon o\u2019r radd flaenaf! Gyda lle i 5000 yn eistedd, mae\u2019n denu enwau mawr, ond mae ganddi\u2019r un awyrgylch a\u0302 lleoliadau llai, mwy personol.\nBeth sydd yn yr arena pan fyddwch chi\u2019n ymweld a\u0302 Chaerdydd? Cofiwch gael cip ar yr amserlen."}, {"text_idx": "#000011", "text": "Rydych chi wedi gweld Caerdydd fel y mae heddiw, felly beth am ddysgu am ei gorffennol? Amgueddfa Werin Cymru Sain Ffagan yw atyniad treftadaeth mwyaf poblogaidd Cymru ers blynyddoedd lawer. Mae\u2019n rhoi cyfle i ymwelwyr archwilio hanes drwy fywydau bob dydd pobl ac i gael cip y tu mewn i adeiladau sydd wedi\u2019u rhewi mewn amser. Mae\u2019n agor y drws i hanes Cymru. Ewch i weld Ffermdy Abernodwydd neu Swyddfa Bost Blaen-waun, dim ond dau o\u2019r adeiladau anhygoel sydd yno. Mae bwyty yno hefyd, a dau gaffi, ac ystafell de a hyd yn oed siop bysgod a sglodion os byddwch awydd bwyd."}, {"text_idx": "#000013", "text": "Yr Ais, Canol y Ddinas"}, {"text_idx": "#000014", "text": "Mae siopau enwog y stryd fawr a dylunwyr nodedig o dan yr un to yng Nghanolfan Siopa Dewi Sant, felly boed yn chwilio am y dilledyn perffaith hwnnw ar gyfer eich wardrob neu am anrheg berffaith i rywun byddwch yn siw\u0302r o ddod o hyd iddo! Ar y llaw arall, beth am fwyta yn un o\u2019r bwytai niferus \u2013 mae rhywbeth at ddant pawb! Fel pe na bai hynny\u2019n ddigon, mae\u2019r Ganolfan hefyd yn gartref i Treetop Adventure Golf ar gyfer ymwelwyr mwy cystadleuol."}, {"text_idx": "#000015", "text": "19:00 Cinio moethus yn Yr Ivy"}, {"text_idx": "#000016", "text": "Mae\u2019n bryd mynd yn o\u0302l i Ganol y Ddinas a chael cinio ffarwel, a lle gwell i wneud mewn hynny mewn steil nag yn yr Ivy? Mae\u2019r bwyty\u2019n soffistigedig ond yn gyfeillgar ac mae\u2019n cynnwys gwaith celf wedi ei ysbrydoli gan hanes, topograffeg a threftadaeth Cymru a Chaerdydd. Gwnewch yn siw\u0302r eich bod yn rhoi cynnig ar y prydau y mae Cymru wedi eu hysbrydoli, a\u2019r coctels hefyd, fel \u2018Bae Caerdydd\u2019 a \u2018Fflam y Ddraig\u2019! Ac os ydych chi dal eisiau mwy, ac am i\u2019r parti barhau, dyma ganllaw i fariau\u2019r ddinas."}]